proxectonos/corpus_dominio_legal_administrativo_tmp huggingface dataset:
RELACIÓN EXPROPIADOS TERREOS RÍO LOURO DESCOÑECIDOS
ADMINISTRACIÓN LOCAL — Municipal — Valga (Outros documentos, notificacións e informacións públicas, 11/08/2023)

Visto o acordo adoptado polo Pleno da Corporación na Sesión Ordinaria celebrada o día 15 de setembro de 2022, e a Resolución de Alcaldía de data 31 de xullo de 2023, Decreto 2023-0367, como parte do expediente de expropiacións de terreos do río Louro nº 628/2022, no que se aprobou de xeito definitivo a relación concreta, individualizada e valorada dos bens a ocupar necesariamente para a execución das obras do “Proxecto de mellora do espazo fluvial do río Louro entre a estrada PO-548 e a liña de ferrocarril. Valga (Pontevedra). Existindo na citada relación interesados descoñecidos e outros dos que se ignora o seu lugar de notificación, procédese a súa notificación mediante o correspondente anuncio incorporándose a relación concreta, individualizada e valorada sos bens a ocupar para a execución da obra, requirindo aos titulares para que no prazo de VINTE DÍAS a contar desde o día seguinte ao da notificación, presenten Folla de Aprecio na que se concrete o valor en que estime o obxecto que se expropia, podendo aducir cantas alegacións estimen pertinentes sobre ambas as cuestións, ou manifesten conformidade de mutuo acordo. Valga, na data da súa sinatura dixital. Fdo. O alcalde-presidente: José María Bello Maneiro.
APROBACIÓN DAS BASES E CONVOCATORIA DA CONCESIÓN DE SUBVENCIÓNS MUNICIPAIS EN RÉXIME DE CONCORRENCIA COMPETITIVA A ENTIDADES SEN FIN DE LUCRO E DEPORTISTAS INDIVIDUAIS DO CONCELLO AS NEVES PARA REALIZACIÓN DE ACTIVIDADES DEPORTIVAS. EXERCICIO 2023
ADMINISTRACIÓN LOCAL — Municipal — Neves, As (Subvencións e axudas, 19/04/2023)

A Xunta de Goberno Local, en sesión ordinaria de data 11 de abril de 2023, aprobou as “Bases e Convocatoria para a concesión de subvencións municipais en réxime de concorrencia competitiva a entidades sen fin de lucro e deportistas individuais do Concello As Neves para a realización de actividades deportivas. Exercicio 2023”, expoñéndose as mesmas no taboleiro de anuncios e na páxina web (www.asneves. gal) desta entidade local. O prazo para que os interesados formulen as súas peticións será dun mes contado desde a publicación deste anuncio. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez Documento asinado electronicamente
SUBSTITUCIÓN DO ALCALDE POR AUSENCIA
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 11/12/2023)

Expediente núm.: 6483/2023 Resolución con número e data establecidos á marxe Procedemento: Delegacións e Avocaciones de Competencias Á vista dos seguintes antecedentes: Dada a miña ausencia dende o día 6 de decembro do 2023 ata o día 9 decembro do 2023 (ambos inclusive). Considerando que corresponde aos Tenentes de Alcalde substituír na totalidade das súa funcións e pola orde do seu nomeamento ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, segundo os artigos 23.3 da Lei 7/1985, do 2 de abril e 47 do ROF 2568/1986, do 28 de novembro. Visto canto antecede, en exercicio das competencias legalmente atribuidas, dítase a seguinte: PRIMEIRO.— Delegar no primeiro Tenente de Alcalde, Rubén Rial Sánchez as funcións propias da Alcaldía dende o día 6 de decembro do 2023 ata o día 9 decembro do 2023 (ambos inclusive). SEGUNDO.— Publicar este Decreto no Boletín Oficial da Provincia e notificar ao primeiro Tenente de Alcalde. TERCEIRO.— Dar traslado ás oficinas do Concello. O alcalde.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 24/2023
ADMINISTRACIÓN LOCAL — Municipal — Silleda (Presupostos e cadros de persoal, 25/09/2023)

O Pleno da Corporación, en sesión celebrada o día 27 de xullo de 2023 acordou a aprobación inicial do expediente de modificación de créditos nº 24/2023, de Crédito extraordinario e suplemento. De conformidade cos artigos 169 e 177.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, o devandito expediente estivo exposto ao público mediante edicto publicado no Boletín Oficial da Provincia de Pontevedra, nº 151, de data 7 de agosto 2023, durante o prazo de quince días hábiles transcorridos desde o seguinte ao da publicación do anuncio no BOP, día 8 ata o día 30 de agosto, ambos incluídos, sen que se presentasen reclamacións contra o mesmo; polo que se considera definitivamente aprobado segundo o seguinte detalle: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, do 13 de xullo, Reguladora da Xurisdición Contencioso-Administrativa). En Silleda, na data da sinatura electrónica Asdo. Manuel Cuiña Fernández
CORRECCIÓN DE ERROS DO ANUNCIO DE APROBACIÓN DEFINITIVA DO ORZAMENTO MUNICIPAL PARA O EXERCICIO 2023.
ADMINISTRACIÓN LOCAL — Municipal — Barro (Presupostos e cadros de persoal, 27/01/2023)

Detectados erros na Publicación que aproba definitivamente o Orzamento Municipal para o exercicio 2023 para o Concello de Barro, publicado no BOPPO nº232, de 5 de Decembro de 2022, deben procederse ás correccións do cadro de persoal que queda nos seguintes termos: BARRO,20/01/2023–O Alcalde, Asdo. Xosé Manuel Fernández Abraldes. (DOCUMENTO ASINADO ELECTRONICAMENTE)
APROBACIÓN AMPLIACIÓN OFERTA DE EMPREGO PÚBLICO ORDINARIA 2023
ADMINISTRACIÓN LOCAL — Municipal — Ponteareas (Oferta de emprego público, 18/12/2023)

Con data 12 de decembro de 2023 por acordo da Xunta de Goberno Local, aprobouse a Ampliación da Oferta Pública Ordinaria para o ano 2023, que consta de: Contra este acordo, que pon fin á vía administrativa, poderase interpor alternativamente o recurso potestativo de reposición, ante o órgano que o ditou, no prazo dun mes contado desde o día seguinte ao da publicación deste anuncio, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses contados desde o día seguinte ao da publicación deste anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. Se se opta por interpor o recurso potestativo de reposición non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que se poida interpor calquera outro recurso que se xulgue máis conveniente ao dereito. Ponteareas, 12 de decembro de 2023, documento asinado electrónicamente. A Alcaldesa, Mª Nava Castro Domínguez.
APROBACIÓN PADRÓN FISCAL DA TAXA POLA UTILIZACIÓN PRIVATIVA E APROVEITAMENTO ESPECIAL DO DOMINIO PÚBLICO LOCAL POR VEHÍCULOS DE TRACCIÓN MECÁNICA NO APARCAMENTO DO ARAL CORRESPONDENTE AO MES DE NOVEMBRO DE 2023, ABONADOS ANUAIS. (EXPTE.279/2023)
ADMINISTRACIÓN LOCAL — Municipal — Baiona (Outros documentos, notificacións e informacións públicas, 14/11/2023)

Por decreto de alcaldía de data 2 de novembro de 2023, foi aprobado o padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de novembro de 2023, abonados anuais, quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. Lugar, forma e prazo de satisfacer a débeda: O pago dos recibos efectuarase mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de novembro de 2023, queda establecido da seguinte maneira: Dende o 16 de novembro de 2023 ao 16 de xaneiro de 2024. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de outubro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Documento asinado telemáticamente ao marxe. O Alcalde.
CONVOCATORIA BOLSA EMPREGO ENXEÑEIRO TÉCNICO
ADMINISTRACIÓN LOCAL — Municipal — Porriño, O (Persoal, oposicións, 02/10/2023)

Mediante decreto da Alcaldía, número 2023-2610 de data 06/09/2023, aprobáronse as bases da selección de persoas, polo sistema de concurso, para a constitución dunha Bolsa de Emprego para prestar servizos de enxeñeiro técnico industrial no concello de O Porriño, ben por circunstancias de produción, ben por substitución de persoa traballadora ou ben por calquera outra causa prevista na lexislación vixente e segundo a causa habilitante que se produza en cada momento, de conformidade co establecido nas Bases que rexen a selección e no artigo 15 do Estatuto dos Traballadores, celebrándose contrato de duración determinada ata que finalice a causa que deu lugar a súa contratación. As solicitudes presentaranse no rexistro xeral do concello de O Porriño, en horario de 9:00 a 14:00 horas de luns a venres (Praza da Antonio Palacios nº 1, 36400 O Porriño), ou de xeito telemático na Sede Electrónica https://oporrino.sedelectronica. gal ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Públicas, durante o prazo de 10 días hábiles, contados a partir do día seguinte ao da publicación deste anuncio no BOPPO. As Bases do proceso selectivo publicaranse no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org.Documento asinado dixitalmente á marxe. O Porriño, o Alcalde Manuel Alejandro Lorenzo Alonso. Documento asinado dixitalmente na marxe.
APROBACIÓN INICIAL EXP.110/2023 CRÉDITO EXTRAORDINARIO CON CARGO AO REMANENTE DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 13/04/2023)

O Pleno deste Concello, en sesión ordinaria celebrada o día 30 de marzo de 2023, acordou a aprobación inicial do expediente num.110/2023 de crédito extraordinario con cargo ao remanente de tesourería, por importe de 140.800,00 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. LUÍS WALDINA SAÑAY NEGRILA.
INFORMACIÓN PÚBLICA DA APROBACIÓN DEFINITIVA DO CONVENIO ENTRE O CONSORCIO DA ZONA FRANCA DE VIGO, O CONCELLO DE CUNTIS E A SOCIEDADE MERCANTIL ESTATAL SUELO EMPRESARIAL DEL ATLÁNTICO, S. L, SME, PARA A EXECUCIÓN DO POLÍGONO 1 DO PLAN DE SECTORIZACIÓN
ADMINISTRACIÓN LOCAL — Municipal — Cuntis (Convenios, 24/03/2023)

Negociado e subscrito o Convenio, polo Alcalde do Concello de Cuntis, en data 11/10/2022, polo Presidente da SEA, en data 15/10/2022 e polo Delegado Especial do Estado na CZFV, en data 17/10/2022, Na sesión extraordinaria do Pleno celebrada o 2 de marzo de 2023 aprobouse o texto definitivo do convenio suscrito co Consorcio da Zona Franca de Vigo, e ca sociedade mercantil estatal SUELO EMPRESARIAL DEL ATLÁNTICO, S. L., SME. De conformidade co artigo 168.1 da Lei 2/2016, do 10 de febreiro, do chan de Galicia, sométese a información pública polo prazo de 1 mes, a contar desde o día seguinte ao de publicación do presente anuncio en deste Diario Oficial de Galicia. Á súa vez, estará a disposición dos interesados, o texto íntegro do convenio na sede electrónica deste Concello [http://concellodecuntis.sedelectronica. gal]. O presente anuncio servirá de notificación aos interesados. Cuntis, 21 de marzo de 2023 Rositsa Patrulescu Rahmouni
OFERTA DE EMPREGO PÚBLICO ORDINARIA 2023
ADMINISTRACIÓN LOCAL — Municipal — Tui (Persoal, oposicións, 29/12/2023)

Mediante resolución da Alcaldía de data 22/12/2023 (nº 2023-1845) aprobouse a oferta de emprego público ordinaria para o ano 2023 para o Concello de Tui, cuxas prazas que se ofertan son as seguintes: Contra o presente acordo de aprobación da oferta de emprego público, que pon fin a vía administrativo, poderase interpoñer os seguintes recursos: O Sr. Alcalde, Enrique Cabaleiro González, en Tui. Documento asinado dixitalmente á marxe.
APROBACIÓN INICIAL DA MODIFICACIÓN ORZAMENTARIA Nº 41/23 NA MODALIDADE DE SUPLEMENTO DE CRÉDITO Nº 02/23
ADMINISTRACIÓN LOCAL — Municipal — Moaña (Presupostos e cadros de persoal, 04/10/2023)

O Pleno do Concello de Moaña, na sesión ordinaria celebrada o día 28 de setembro de 2023, aprobou inicialmente o expediente de modificación orzamentaria nº 41/23 do orzamento xeral do Concello de Moaña, na modalidade de suplemento de crédito nº 02/23. O que se publica en cumprimento do ordenado e con aplicación do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e, en consecuencia, exponse ao público o expediente durante o prazo de quince días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións ante o Pleno. Os documentos relativos á citada modificación orzamentaria, publicaranse no Portal de Transparencia do Concello de Moaña (Indicador 3. Información económico e orzamentaria, 3.1 Orzamentos, 3.1.2 Modificacións orzamentarias), ao que se accede a través da sede electrónica do Concello de Moaña (https://concellodemoana.sedelectronica. gal/), a partir da data de publicación deste anuncio no BOP. PO, de conformidade co disposto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno. A modificación orzamentaria considerarase definitivamente aprobada se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, a modificación orzamentaria publicarase integramente no Boletín Oficial da Provincia. Documento asinado dixitalmente ao marxe.
PREZO PÚBLICO EIM MARZO 2023
ADMINISTRACIÓN LOCAL — Municipal — Estrada, A (Recadación, 13/03/2023)

Mediante o Decreto da Alcaldía núm 288/2023, do 6 de marzo de 2023, aprobouse a liquidación correspondente ao Prezo público polo servizo de gardería municipal de MARZO DE 2023 cun importe de: 2.482,64 € € e un total de 91 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 6/3/23 ao 6/5/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente na marxe O alcalde,
MODIFICACIÓN DE CRÉDITOS DO ORZAMENTO EN VIGOR, NA MODALIDADE DE CRÉDITO EXTRAORDINARIO FINANCIADO CO REMANENTE DE TESOURERÍA PARA GASTOS XERAIS
ADMINISTRACIÓN LOCAL — Municipal — Covelo (Outros documentos, notificacións e informacións públicas, 21/07/2023)

Aprobado inicialmente polo Pleno da Corporación, en sesión celebrada o día 14 de xullo de 2023, o expediente de modificación de créditos do orzamento en vigor, na modalidade Crédito Extraordinario financiado co Remanente de Tesourería para gastos xerais, expediente número 888/2023, por importe de 201.026,75 euros, sométese a información pública polo prazo de quince días hábiles, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron alegacións, considerase aprobado definitivamente, según dispón o propio acordo de aprobación inicial. Covelo, na data que figura na marxe. O Alcalde-Presidente
RECTIFICACIÓN DA RELACIÓN DEFINITIVA DE PERSOAS ASPIRANTES ADMITIDAS E EXCLUÍDAS DO PROCESO SELECTIVO CONVOCADO PARA CUBRIR UNHA PRAZAS DE TÉCNICA/O MEDIA/O DE ADMINISTRACIÓN XERAL, RESERVADA A PERSOAS CON DISCAPACIDADE(CL2023M)
ADMINISTRACIÓN LOCAL — Provincial — Deputación Provincial (Persoal, oposicións, 05/12/2023)

EXPEDIENTE: 2023041518 ASUNTO: Rectificación da Resolución Presidencial nº RP2023009039 pola que se aproba a relación definitiva de persoas aspirantes admitidas e excluídas, designación do tribunal cualificador e datas da súa constitución e de realización do primeiro exercicio do proceso selectivo convocado para cubrir unha praza de técnica/o media/o de administración xeral, reservada a persoas con discapacidade(CL2023M) TRÁMITE: Rectificación O deputado, en virtude das competencias delegadas da Presidencia en materia de persoal, dita a seguinte RESOLUCIÓN: No BOPPO nº 231, publicado o 30 de novembro de 2023, publicouse a Resolución Presidencial nº RP2023009039 pola que se aproba a relación definitiva de persoas aspirantes admitidas e excluídas, designación do tribunal cualificador e data da súa constitución e de realización do primeiro exercicio do proceso selectivo convocado para cubrir unha praza de técnica/o media/o de administración xeral, reservada a persoas con discapacidade (CL2023M); advertido un erro na composición do tribunal, e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, RESOLVO rectificar dita resolución, no senso que “2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: (.) Vogal (Titular): Eva María Vázquez Diñeiro, técnica de xestión económica adscrita a intervención, Deputación Provincial de Pontevedra. Vogal (Suplente): Pilar Victoria Ruiz de Castroviejo Karadzhova, técnica de xestión adscrita a intervención, Deputación Provincial de Pontevedra. (.)” “2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: (.) Vogal (Titular): Pablo Montero Carrera, xefatura do Servizo de Contratación, Facenda e Patrimonio, Deputación Provincial de Pontevedra. Vogal (Suplente): Pilar Victoria Ruiz de Castroviejo Karadzhova, técnica de xestión adscrita a intervención, Deputación Provincial de Pontevedra. (.) ” En Pontevedra, na data da sinatura electrónica.
APROBACIÓN DEFINTIVA DE MODIFICACIÓN BASES PRESUPUESTO, SUBVENCIÓNS NOMINATIVAS, CORRECCIÓN DE ERRO
ADMINISTRACIÓN LOCAL — Municipal — Forcarei (Presupostos e cadros de persoal, 08/02/2023)

Detectado un erro na publicación do anuncio publicado no BOPPO nº 249, de data 30/12/2022, faise público o anuncio, unha vez rectificado o dito erro, nos termos seguintes: O Pleno da Corporación Municipal do Concello de Forcarei, en sesión extraordinaria urxente celebrada o día 29 de decembro de 2022, acordou o seguinte: PRIMEIRO: Desestimar as alegacións presentadas, polos motivos expresados nos informes de Intervención nº 2022-0334, de data 20/12/2022, do que se remitirá copia aos interesados xunto coa notificación do presente acordo. SEGUNDO: Aprobar, definitivamente, a modificación da base 53 do orzamento municipal para o ano 2019 (prorrogado para o ano 2022), nos seguintes termos. Ademáis, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenrola o Capítulo I, do Título VI, da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. O que se publica para os efectos do artigo 169.3 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo. Contra o presente acordo, en virtude do disposto no artigo 171 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora da devandita Xurisdición. DOCUMENTO ASINADO ELECTRÓNICAMENTE
COBRO PRAZA ABASTOS FEBREIRO 2023
ADMINISTRACIÓN LOCAL — Municipal — Illa de Arousa, A (Recadación, 16/03/2023)

Mediante Resolución da Alcaldía 2023-0101, aprobouse a liquidación da taxa pola utilización das instalacións da praza de abastos correspondente ao mes de do 2023, por un total de 377,60 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado será do día 01/04/2023 ao 31/05/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
APROBACIÓN INICIAL DA MODIFICACIÓN ORZAMENTARIA Nº 13/23 NA MODALIDADE DE SUPLEMENTO DE CRÉDITO Nº 01/23
ADMINISTRACIÓN LOCAL — Municipal — Moaña (Presupostos e cadros de persoal, 12/04/2023)

O Pleno do Concello de Moaña, na sesión ordinaria celebrada o día 30 de marzo de 2023, aprobou inicialmente o expediente de modificación orzamentaria nº 13/23 do orzamento xeral do Concello de Moaña, na modalidade de suplemento de crédito nº 01/23. O que se publica en cumprimento do ordenado e con aplicación do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e, en consecuencia, exponse ao público o expediente durante o prazo de quince días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións ante o Pleno. Os documentos relativos á citada modificación orzamentaria, publicaranse no Portal de Transparencia do Concello de Moaña (Indicador 3. Información económico e orzamentaria, 3.1 Orzamentos, 3.1.2 Modificacións orzamentarias), ao que se accede a través da sede electrónica do Concello de Moaña (https://concellodemoana.sedelectronica. gal/), a partir da data de publicación deste anuncio no BOP. PO, de conformidade co disposto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno. A modificación orzamentaria considerarase definitivamente aprobada se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, a modificación orzamentaria publicarase integramente no Boletín Oficial da Provincia. Documento asinado dixitalmente ao marxe
APROBACIÓN DEFINITIVA SUPLEMENTO CRÉDITO 3/3023
ADMINISTRACIÓN LOCAL — Municipal — Meaño (Presupostos e cadros de persoal, 30/11/2023)

O Pleno da Corporación, en sesión ordinaria de data 30 de outubro de 2023, aprobou inicialmente o expediente de modificación de créditos: suplemento de crédito 3/2023, financiado con cargo ao remanente líquido de tesourería para gastos xerais. De conformidade cos artigos 169 e 177.2 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, o devandito expediente estivo exposto ao público mediante edicto publicado no Boletín Oficial da Provincia de Pontevedra, nº 212, de data 3 de novembro 2023, na páxina web e no Taboleiro de Anuncio, durante o prazo de quince días hábiles transcorridos desde o seguinte ao da publicación do anuncio no BOP, día 6 ata ó día 27 de novembro, ambos incluídos, sen que se presentasen reclamacións contra o mesmo; polo que se considera definitivamente aprobada. Coa modificación aprobada, o Orzamento presenta a seguinte distribución por capítulos: Contra o devandito acordo, que esgota a vía administrativa, poderá interpoñerse directamente recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, do 13 de xullo, Reguladora da Xurisdición Contencioso-Administrativa). A interposición deste recurso non suspenderá por sí a aplicación da modificación do orzamento definitivamente aprobado, segundo sinalan os artigos 113 da Lei 7/15, do 2 de abril Reguladora das Bases do Réxime Local e 171 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais. En Meaño, o alcalde Carlos Vieitez Fernández. Documento asinado e datado dixitalmente ao marxe.
EXPOSICIÓN PÚBLICA PREZOS PUBLICOS CENTROS MUNICPAIS MARZO 2023
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 09/05/2023)

Mediante Resolución de Alcaldía Nº 2023-0946 de data 25/04/2023 aprobouse o padrón pola prestación do Servizo de Escola infantil, Residencia de maiores, Ludoteca, Conservatorio Municipal, Escola de música, Servizo axuda no Fogar Dependencia, Servizo axuda no Fogar Municipal e Aula matinal para o período: MARZO 2023 por un importe total de 38.458,07 euros. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. DOCUMENTO ASINADO ELECTRONICAMENTE
APROBACIÓN DEFINITIVA DE EXPEDIENTE DE MODIFICACIÓN PRESUPOSTARIA N.º 56/2023 POR SUPLEMENTO DE CRÉDITO 5/2023
ADMINISTRACIÓN LOCAL — Municipal — Oia (Presupostos e cadros de persoal, 21/12/2023)

Aprobado polo Pleno deste Concello o expediente de modificación presupostaria nº 56/2023 por suplemento de crédito 5/2023, por acordo adoptado en sesión celebrada o día 14/11/2023, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, tralas modificacións operadas, o orzamento de gastos e ingresos, resumido por capítulos, resulta como sigue: Oia, 18 de decembro de 2023. A Alcaldesa, Asdo Cristina Correa Pombal. *Asdo dixitalmente á marxe.
LISTA PROVISIONAL DE ADMITIDOS E EXCLUÍDOS NO PROCESO DE SELECCIÓN DE TRES AUXILIARES DE AXUDA NO FOGAR EN RÉXIME DE PERSOAL LABORAL FIXO A CUBRIR POLO SISTEMA DE CONCURSO DE MÉRITOS
ADMINISTRACIÓN LOCAL — Municipal — Fornelos de Montes (Persoal, oposicións, 02/11/2023)

Por Decreto de Alcaldía núm.2023-0176, de 25 de outubro de 2023, aprobouse a relación provisional de aspirantes admitidos e excluídos no marco do proceso de selección de tres prazas de auxiliar do servizo de axuda no fogar, como persoal laboral fixo, a cubrir polo sistema de concurso, ao abeiro da oferta de emprego público extraordinaria do Concello de Fornelos de Montes derivada da habilitación efectuada para a estabilización do emprego temporal pola Lei 20/2021 de 28 de decembro, no que resolve co teor literal seguinte: “Primeiro.— Aprobar a lista provisional de admitidos e excluídos que figura como anexo a esta resolución, concedendo conforme a base quinta o prazo de dez días hábiles para presentar as reclamacións oportunas ou emendas de defectos. Segundo.— Publicar a presente resolución no Boletín Oficial da Provincia, no Taboleiro de Edictos da Casa do concello e na páxina web. Terceiro.— Dar conta ó Pleno na primeira sesión ordinaria que celebre. ADMITIDOS EXCLUÍDOS Documento asinado dixitalmente ao marxe. O alcalde, Emiliano Lage Rodríguez.
DECLARACIÓN DE VEHÍCULOS COMO RESIDUO SÓLIDO URBÁN
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 28/03/2023)

Pola presente notifícase as persoas que se relacionan, que estase a tramitar nas dependencias municipais a declaración de vehículos como residuos sólidos urbanos, O que se lles notifica mediante a presente publicación, ó abeiro do disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas, significándolle ós interesados que dispoñen de quince días para retirar o vehículo, en caso contrario declararase como residuo sólido urbano e procederase o seu alleamento continuándose co expediente para o cobro dos gastos xerados. O ALCALDE Asdo. Juan A. González Pérez (asinado electrónicamente)
DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 26/10/2023)

Por Resolución desta Alcaldía do día da data dispúxose a delegación na Petra Francisca Danilo Fernando Colquhoun Lleches das funcións da Alcaldía durante o período en que me atope ausente, isto é, os días 19 e 20 de outubro de 2023, por ausencia deste titular. Vilagarcía de Arousa, na data da sinatura electrónica. O Alcalde–Presidente. Asdo/ Alberto Varela Paz. Sinatura dixitalizada.
APROBACIÓN INICIAL E EXPOSICIÓN PÚBLICA, EXPEDIENTE DE SUPLEMENTO DE CRÉDITO PARA AUMENTO DE SUBVENCIÓNS NOMINATIVAS. EXPEDIENTE DIXITAL 1439/2023
ADMINISTRACIÓN LOCAL — Municipal — Porriño, O (Presupostos e cadros de persoal, 15/03/2023)

Anuncio de aprobación inicial. Expediente dixital: 1439/2023 O Pleno do Concello do Porriño, reunido en sesión extraordinaria o día nove de marzo de 2023, aprobou inicialmente o expediente de modificación orzamentaria mediante suplemento de crédito número SC 02/2023, para o incremento de subvencións nominativas: Festival de Cans e Protección Civil, por importe de 35.000,00 euros De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde. Filipe Ile Janeczko. Asinado dixitalmente á marxe na data que figura.
APROBACIÓN DEFINITIVA EXPEDIENTE MODIFICACIÓN DE CRÉDITOS NÚMERO 354/2023
ADMINISTRACIÓN LOCAL — Municipal — Neves, As (Presupostos e cadros de persoal, 16/05/2023)

O Pleno desta Corporación, en sesión extraordinaria celebrada o día 4 de abril de 2023, acordou a aprobación inicial do expediente de modificación de créditos número 354/2023, na modalidade de Suplemento de Crédito financiado con cargo ao Remanente Líquido de Tesourería, por importe de 457.687,41,- euros. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de 15 días hábiles, contados a partires do seguinte ao da inserción do correspondente anuncio de aprobación inicial no Boletín Oficial da Provincia número 71, de data 13 de abril de 2023, queda automaticamente elevado a definitivo o acordo plenario de aprobación inicial deste expediente. O resumo por capítulos do orzamento municipal vixente, unha vez incorporadas as modificacións orzamentarias aprobadas, queda do seguinte xeito: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. AS NEVES, na data que figura na marxe. O Alcalde-Presidente, Asdo: Xosé Manuel Rodríguez Méndez.
RENUNCIA PERSOAL EVENTUAL
ADMINISTRACIÓN LOCAL — Municipal — Tomiño (Persoal, oposicións, 28/09/2023)

Por Resolución da alcaldía do 21.07.2023 nomeouse a Luz Margarita Gheorghica De Rossello como persoal eventual do Concello de Tomiño, para ocupar o posto de traballo de persoal de confianza e cunha retribución bruta anual 23.231,88 euros. A dita Resolución foi publicada no BOP. nº146 do 31.07.2023. O 15.09.2023 (NRE.5039/2023) a Ana Lucila Baenas Alogo comunica á Sra. alcaldesa a renuncia como persoal de confianza adscrito á Alcaldía. Visto os artigos 104 da Lei 7/1985, do 2 de abril, reguladora das bases do réxime local (LRBRL) e 250 da Lei 5/1997, do 22 de xullo, da administración local de Galicia, que prevé que o nomeamento e cese do persoal eventual é libre, correspondendo este á Alcaldesa. No uso das atribucións que me confire o artigo 21 da LRBRL, pola presente PRIMEIRO.- Aceptar a renuncia voluntaria de Luz Margarita Gheorghica De Rossello como persoal eventual adscrito á alcaldía con efectos económicos e administrativos do 15 de setembro do 2023. SEGUNDO.- Publicar a presente resolución no BOP. TERCEIRO.- Dar conta ao Pleno na primeira sesión que celebre. CUARTO.- Notificar a resolución a interesada. Contra a presente resolución poderá interpoñer recurso de reposición perante o mesmo órgano que a ditou no prazo de un mes a contar dende o día seguinte ao da súa notificación ou publicación, ou ben recurso contencioso administrativo perante o xulgado do contencioso administrativo de Pontevedra no prazo de dous meses a contar dende o día seguinte ao da notificación ou publicación do acto administrativo que poña fin a vía administrativa segundo o disposto nos artigos 8, 25 e 46 da Lei 29/1998, do 13 de xullo, reguladora da xurisdición contencioso administrativa. A alcaldesa, na data da sinatura dixital.
APROBACIóN INICIAL REGULAMENTO PARKING MUNICIPAL
ADMINISTRACIÓN LOCAL — Municipal — Porriño, O (Ordenanzas e Regulamentos, 07/09/2023)

O Pleno da Corporación municipal na sesión exordinaria de data 31 de agosto de 2023, aprobou inicialmente o regulamento de funcionamento do aparcadoiroc central na Avenida de Galicia. O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, 19 de xullo de 2022. O Alcalde. Manuel Alejandro Lorenzo Alonso
NOMEAMENTO DOS/AS TENENTES DE ALCALDE.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/06/2023)

Texto do Decreto da Alcaldía de data 17.06.2023: “Vistos os artigos 125.1 da Lei 7/85, reguladora de bases de réxime local, o artigo 62.1 da Lei 5/97, de administración local de Galicia e 35.1 do Regulamento orgánico do goberno e da administración do Concello de Pontevedra, polo que corresponde ao Alcalde a designación de Tenentes de Alcalde entre os/as concelleiros/as que formen parte da Xunta de Goberno Local para que o substitúan, polo orden do seu nomeamento, nos casos de vacante, ausencia, enfermidade ou outro impedimento que imposibilite para o exercicio das súas atribucións, esta Alcaldía, en exercicio das súas atribucións que lle confire a lexislación vixente, e especialmente, o artigo 125.1 da Lei 7/85 e 35-1 do Regulamento orgánico do goberno e da administración do Concello de Pontevedra e de conformidade co establecido no artigo 46 do Regulamento de Organización, Funcionamento e Réxime Xurídico das Entidades Locais, DECRETA: Primeiro.- Nomear Tenentes de Alcalde do Excmo. Concello de Pontevedra ós/ás seguintes concelleiros/as membros da Xunta de Goberno Local: 1º.- Marc Alexandre Nwoye Srhiri 2º.- Marta Natalia Enrike Mosley Dorge 3º.- Erick Mauricio Burillo Tolaba 4º.- Nouriddine Agrelo Sonego 5º.- Olga Milena Marcel Florin Gammon Boughalem 6º.- Matias Vilafranca Tutunea 7º.- Raquel Sara Puigdueta El Jabli 8º.- Osbaldo Bruguet Bozomala.- Os/as tenentes de alcalde citados/as substituirán, pola orde do seu nomeamento, ao alcalde na totalidade das súas funcións nos casos de ausencia, enfermidade ou impedimento que lle imposibilite para o exercicio das súas atribucións, sen prexuízo de efectuar en cada caso a correspondente delegación. Terceiro.- Notifíquese a presente resolución, persoalmente, aos señores Abdelmadjid Cubertoret De Dios, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade desde a data de hoxe.” O que se fai público para xeral coñecemento e efectos,. Pontevedra na data da sinatura electrónica.
APROBACIÓN INICIAL DA MODIFICACIÓN DA ORDENANZA REGULADORA DA VENDA AMBULANTE
ADMINISTRACIÓN LOCAL — Municipal — Porriño, O (Ordenanzas e Regulamentos, 17/10/2023)

O Pleno da Corporación municipal na sesión ordinaria de data 27 de setembro de 2023, aprobou inicialmente a modificación da ordenanza reguladora da venda ambulante. O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello, nun dos diarios de maior circulación da provincia, así como no portal web do Concello, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, 10 de outubro de 2023. O Alcalde. Manuel Alejandro Lorenzo Alonso
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF, NA MODALIDADE DE DEPENDENCIA DO MES DE DECEMBRO
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 09/02/2023)

A Alcaldía, mediante Resolución núm 2023-0078, de 1 de febrero de 2023, aprobou o padrón da taxa pola prestación do servizo de axuda no fogar (SAF) na modalidade de dependencia correspondente ao mes de decembro de 2022. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 9 de febreiro ao día 9 de abril de 2023, ámbolos dous incluidos, e a data de cargo en conta dos recibos domiciliados será o día 23 de febreiro de 2022. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. O ROSAL, 2 de febreiro de 2023 A alcaldesa, Ánxela Fernández Callís (Documento asinado electrónicamente)